Jавнa расправa о Нацрту Закона о ловству

Објављено 29.01.2024. године

Обавјештавамо заинтересовану јавност да је Народна скупштина Републике Српске на Седмој редовној сједници, одржаној 22. децембра 2023. године, усвојила Нацрт закона о ловству, а Закључком број: 02/1-021-1493/23 од 22. децембра 2023. године, објављеном у „Службеном гласнику Републике Српске“, број: 113/23 од 26. децембра 2023. године, обавезала је Министарство пољопривреде, шумарства и водопривреде Републике Српске (у даљем тексту: Министарство), да о предметном Нацрту закона спроведе јавну расправу у року од 90 дана.

У циљу спровођења наведеног Закључка, обавјештавамо Вас да ће Министарство организовати јавну расправу о Нацрту закона о ловству по слиједећем распореду:

|  |  |
| --- | --- |
| **МЈЕСТО ОДРЖАВАЊА** | **ДАТУМ**  **(дан/мјесец/година)** |
| **БИЈЕЉИНА**  Сала за састанке, Центар за културу  Бијељина, Патријарха Павла бр. 1. | **06.02.2024.**  (уторак)  **11:00 часова** |
| **ИСТОЧНО САРАЈЕВО**  Сала Скупштине Града Источно Сарјево  Стефана Немање бр. 14. | **07.02.2024.**  (сриједа)  **10:00 часова** |
| **ТРЕБИЊЕ**  Сала Скупштине Града Требиње  Вука Караџића бр.2 | **08. 02.2024.**  (четвртак)  **10:00 часова** |
| **ПРИЈЕДОР**  Сала за састанке Arcelor Mittal  Академика Јована Рашковића бр. 1. | **13. 02.2024.**  (уторак)  **11:00 часова** |
| **БАЊА ЛУКА**  Сала Привредне коморе Републике  Српске  Бранка Ћопића бр. 6. | **14.02.2024.**  (сриједа)  **11:00 часова** |

Нацрт закона о ловству објављен је на интернет страници Народне скупштине Републикe Српске (у рубруци Акти-Јавне расправе), као и на интернет страници Министарства (у рубрици Правни и административни оквир-Јавне расправе), одакле се може преузети.

Примједбе и сугестије могу се доставити и у писаној форми на адресу Трг Републике Српске број 1, 78 000 Бања Лука или у електронској форми. Рок за достављање примједби и сугестија је 15 дана и почиње да тече од дана објављивања Нацрта закона на интернет страници Министарства пољопривреде, шумарства и водопривреде. Контакт-особе у Министарству су: Горан Зубић, начелник одјељења за ловство телефон: 051/338-363, e-mail: G.Zubic@mps.vladars.rs и Миланка Јовановић, виши стручни сарадник за ловство, телефон: 051/338-349, e-mail: [m.jovanovic@mps.vladars.rs](mailto:m.jovanovic@mps.vladars.rs)